Anabaatiline tuul
Anabaatiline tuul (kreeka keeles anabainō — tõusen) on orutuul ehk tuul, mis puhub mägedes piki oru, künka või mäe nõlva ülespoole mäetipu suunas. Anabaatiline tuul võib ka tõusta tihedama õhukihi peale. Anabaatiline tuul tekib sellepärast, et päikesepoolsed nõlvad soojenevad kiiremini kui varjus asuvad nõlvad ja mäejalamid. Soe õhk tõuseb piki nõlva ülespoole ja tekib tuul.